Mary Douglasová

Mary Douglasová (* 22. marec 1921, Sanremo – † 16. máj 2007, Londýn) bola významná anglická antropologička. Žiačka Edwarda Evansa-Pricharda. Zaraďujeme ju k symbolickej antropológii spolu s Victorom Turnerom a Cliffordom Geertzom. Zaujímala sa o komparáciu náboženstiev.

Životopis
Narodila sa v Taliansku roku 1921, vyrastala však na Britských ostrovoch. Počas druhej svetovej vojny pracovala ako úradníčka britského Colonial Office. Od roku 1946 študovala pod vedením M. N. Srinivasa a Edwarda E. Evansa-Pricharda antropológiu na univerzite v Oxforde. Doktorát získala v roku 1951. Na prelome 40. a 50. rokov dvadsiateho storočia uskutočnila svoj prvý terénny výskum kmeňa Lele v Kongu. Svoju monografiu The Lele of Kasai (1963) charakterizovala ako "štúdiu o autorite a jej zlyhaní". Po krátkom pôsobení v Oxforde v roku 1951 do roku 1977 sa premiestnila na University College v Londýne. Počas svojho pôsobenia na UCL vydala svoju najslávnejšiu prácu Purity and Danger: An Analysis of Concepts of Pollution and Taboo (1966). V roku 1977 odišla do Spojených štátov, kde bola zamestnaná ako vedecká pracovníčka v Russel Sage Foundation v New Yorku, súkromnej neziskovej organizácii sponzorujúcej výuku sociálnych vied. V roku 1981 sa stala profesorkou humanitných vied na Northwestern University. V roku 1988 sa vrátila do Veľkej Británie. Zomrela v roku 2007 v Londýne.

Referencie

Zdroj 

Anglickí sociológovia
Anglickí antropológovia
Členovia British Academy
Osobnosti zo Sanrema
Absolventi Oxfordskej univerzity
Vyučujúci na University of Oxford
Vyučujúci na University College London
Vyučujúci na Northwestern University